**CANLLAW I LENWI’R FFURFLEN GAIS AM Grant Cynaliadwyedd**

Cylchoedd Chwarae, Cylchoedd Meithrin, Crèche a Gofal Dydd

|  |
| --- |
| Mae’r canllaw hwn yn mynd â chi drwy bob un o’r adrannau ar y ffurflen gais. Os oes angen mwy o help arnoch, cysylltwch â chynrychiolydd eich sefydliad ambarél lleol. |

**Cyflwyniad**

**Pwy all wneud cais?**

* Cylchoedd chwarae, cylchoedd meithrin, crèches a meithrinfeydd dydd sydd wedi cofrestru gydag Arolygiaeth Gofal a Gwasanaethau Cymdeithasol Cymru (AGGCC), ym Mro Morgannwg, sy’n darparu gofal plant ar hyn o bryd ar gyfer plant rhwng 0-14 oed (rhaid darparu copi o dystysgrif gofrestru AGGCC).

**Bydd blaenoriaeth yn cael ei rhoi i:**

* Y darparwyr hynny sy’n gallu dangos bod eu hincwm yn llai na gwariant ac y mae perygl difrifol iddynt gau. (Edrych ar bob cais yn unigol)
* Y darpariaethau hynny mewn ardaloedd o amddifadedd lluosog (gan gynnwys lleoliadau Dechrau’n Deg).

* Darpariaethau sy’n gallu darparu ar gyfer plant ag anabledd neu anghenion cymhleth.
* Darpariaethau sydd wedi cyflawni/sy’n gweithio tuag at Sicrwydd Ansawdd.

**Y lleoliadau nad ydynt yn gymwys**

* Y lleoliadau hynny a oedd yn hwyr yn dychwelyd neu a fethodd gwblhau adroddiad diwedd grant derbyniol yn ystod 2016/17
* Lleoliadau gofal plant Dechrau’n Deg.
* Y rheiny sy’n dangos elw sylweddol neu sydd â chronfeydd wrth gefn.
* Ad-daliad ar gyfer eitemau a brynwyd yn barod – ac eithrio aelodaeth ac yswiriant yn y flwyddyn ariannol.
* Y lleoliadau hynny sy’n perthyn i Fasnachfraint.
* Ni fydd gwarchodwyr plant nad ydynt yn gofalu am blant adeg gwneud y cais sydd wrthi’n sefydlu darpariaeth yn gymwys am grant.
* Y rhai sy’n cyflwyno’u cais ar ôl y dyddiad cau.

**Beth ellir gwneud cais amdano?**

* Bwriedir i’r grant gael ei ddefnyddio i helpu cynnal a datblygu darpariaeth o ansawdd da. Gellir cyflawni hyn mewn amrywiaeth o ffyrdd priodol, fel: costau staffio; rhent; yswiriant; a Sicrhau Ansawdd.

**Telerau**

Y dyddiad cau ar gyfer ffurflenni cais: **Canol dydd, Dydd Gwener 25ain Mai 2018**

#### Adran 1 – Gwybodaeth Gyffredinol

* Enw’r lleoliad yw enw’r gwasanaeth yr ydych yn gwneud cais am gyllid ar ei gyfer e.e. *Cylch chwarae Tiny Tots*.
* Rhaid i’r prif unigolyn cyswllt fod yn rhywun o’ch sefydliad a all sôn am y cais yn fanwl, ac y gallwn anfon gohebiaeth ati/ato. Fel arfer, y sawl sy’n cwblhau’r cais yw hwn.

**Adran 2 - Safle**

* Nodwch p’un a ydych yn berchen ar/yn rhentu’r safle rydych yn ei ddefnyddio.

**Adran 3 – Manylion Cofrestru**

* Rhaid i’ch lleoliad fod wedi’i gofrestru gydag AGGCC. Darparwch fanylion.

#### Adran 4 - Aelodaeth

* Rhowch fanylion unrhyw sefydliadau ambarél y gallwch fod yn aelod ohonynt neu rydych yn derbyn cymorth ganddynt e.e. Cymdeithas Cylchoedd Chwarae Cyn-ysgol Cymru, Mudiad Meithrin, Cymdeithas Genedlaethol Meithrinfeydd Dydd.

#### Adran 5 – Manylion Ariannol

Fel rhan o’r pecyn cais, mae’n ofynnol i chi gyflwyno copi o’ch cyfriflen banc a chyfrifon diweddaraf.

Staffio – rhowch fanylion ynglŷn â’r holl staff sy’n cael eu cyflogi yn y lleoliad.

***D.S. yn sgil gostyngiad o ran faint o gyllid sydd ar gael eleni, efallai yr ystyrir bod sefydliadau sydd wedi derbyn cyllid drwy Bartneriaeth Datblygu’r Blynyddoedd Cynnar a Gofal Plant yn rheolaidd yn anghymwys.***

#### Adran 6 – Pa ddiwrnodau ac amserau y mae eich lleoliad yn gweithredu.

**Adran 7 - Taliadau**

* Darparwch wybodaeth am eich taliadau.

**Adran 8 – Ar gyfer beth y gwneir y cais?**

**Adran 9 – Pam mae angen y grant? Darparwch wybodaeth ategol**

* Mae angen i chi fod yn glir ynglŷn ag ar gyfer beth rydych eisiau’r grant.

**Adran 10 - Amddiffyn plant**

* Dywedwch wrthym pa fesurau sydd gennych i ddiogelu plant yn eich gofal e.e. gwiriadau’r Gwasanaeth Datgelu a Gwahardd, hyfforddiant amddiffyn plant a gafwyd.

#### Adran 11 – dywedwch wrthym am yr effaith ar eich lleoliad pe bai eich cais yn aflwyddiannus.

#### 

**Adran 12 – Datganiadau a Llofnodion**

* Rhaid mai’r prif gyswllt yw’r prif gyswllt yn Adran 1.

#### Adran 12 – Rhestr Wirio

Ac yn olaf

* Gwiriwch fod pob adran yn gyflawn.
* Er mwyn lleihau unrhyw oedi o ran prosesu’r grantiau, gofynnir i ymgeiswyr sicrhau bod yr holl wybodaeth hanfodol wedi’i llenwi’n gywir ar y ffurflen drwy wirio ac yna ticio’r blychau a ddarparwyd.
* Cadwch gopi o’r ffurflen gais er mwyn gallu cyfeirio ati, rhag ofn y bydd angen i ni gysylltu â chi.
* Gallwch deipio’r atebion yn electronig yn uniongyrchol ar y ffurflen, os dymunwch. Fodd bynnag, bydd angen i chi brintio a llofnodi’r ffurflen i’w chyflwyno fel copi caled a sicrhau bod Partneriaeth Datblygu’r Blynyddoedd Cynnar a Gofal Plant Bro Morgannwg yn ei derbyn erbyn **12 hanner dydd, dydd Gwener 25ain Mai 2018**

***--------- Sylwch ---------***

***Ni fydd copïau ffacs ac e-bost yn cael eu derbyn***

**Beth sy’n digwydd nesaf?**

* Bydd eich cais yn cael ei ystyried gan banel.
* Bydd llythyrau llwyddiannus ac aflwyddiannus yn cael eu hanfon.
* Os ydych yn llwyddiannus, bydd taliad yn cael ei wneud.

**Anfonwch ffurflenni cais wedi’u cwblhau at:**

Debbie Maule

Canolfan Blant Integredig   
Gorllewin y Fro

Ffordd yr Orsaf

Llanilltud Fawr

CF61 1ST

Os dymunwch dynnu’ch cais yn ôl ar unrhyw adeg, rhowch wybod i ni’n ysgrifenedig ar unwaith **yn y cyfeiriad uchod.**